open-index/open-wikipedia-markdown huggingface dataset:
Chris Wondolowski

**Christopher Elliott Wondolowski** (s. 28. tammikuuta 1983 Danville, Kalifornia) on yhdysvaltalainen jalkapalloilija, joka edustaa Major League Soccerissa pelaavaa San Jose Earthquakesia. Oikeajalkainen Wondolowski on pelipaikaltaan hyökkääjä. Hän kuuluu myös Yhdysvaltain jalkapallomaajoukkueeseen.

## Seurajoukkueura
Kalifornian Chicon osavaltionyliopiston Wildcats-joukkueessa pelannut Wondolowski aloitti aikuisten uransa vuonna 2004 Chico Rooksin paidassa. Vuonna 2005 San Jose Earthquakes varasi Wondolowskin MLS:n varaustilaisuudessa numerolla 41 ja Wondolowski teki Major League Soccer -debyyttinsä samana vuonna. Kaudeksi 2006 Wondolowski siirtyi saman sarjan Houston Dynamoon. Hän voitti seuran paidassa MLS Cupin avauskaudellaan ja kaudella 2007. Yhteensä hän pelasi seuran paidassa vuosina 2006–2009 37 ottelua tehden niissä neljä maalia.

Kesken kauden 2009 Wondolowski siirtyi takaisin vanhaan seuraansa Earthquakesiin. Hän voitti liigan maalikuninkuuden kausilla 2010 ja 2012 ja kaudella 2012 hänet valittiin myös sarjan arvokkaimmaksi pelaajaksi. Wondolowski on myös Earthquakesin historian paras maalintekijä.

## Maajoukkueura
Wondolowski debytoi Yhdysvaltain jalkapallomaajoukkueessa tammikuussa 2011 ystävyysottelussa Chileä vastaan. Hän on kuulunut Yhdysvaltain joukkueeseen vuosien 2011, 2013 ja 2015 Gold Cupeissa, joista hänellä on kultaa vuodelta 2013 ja hopeaa vuodelta 2011. Vuonna 2013 Wondolowski oli turnauksen paras maalintekijä yhdessä Landon Donovanin ja Gabriel Torresin kanssa viidellä maalillaan. Ensimmäisen maajoukkuemaalinsa Wondolowski teki heinäkuussa 2013 ystävyysottelussa Guatemalaa vastaan.

Vuoden 2014 MM-kilpailuissa Wondolowski pelasi kahdessa ottelussa. Hänet valittiin Yhdysvaltain joukkueeseen vuoden 2016 Copa América Centenarioon.

Wondolowski on pelannut 35 maaottelua ja tehnyt niissä 11 maalia vuosina 2011–2016.

## Muuta
Myös Wondolowskin pikkuveli Stephan Wondolowski on pelannut jalkapalloa ammatikseen. Wondolowskin isoisä muutti lapsena Yhdysvaltoihin Puolasta. Wondolowskin äiti kuuluu kiowa-heimoon, jonka jäsen Wondolowski on myös itse.

## Saavutukset
**Seurajoukkuetasolla**
*MLS Cup: 2006, 2007
*MLS Supporters’ Shield: 2012

**Maajoukkuetasolla**
*CONCACAF Gold Cup: kultaa (2013), hopeaa (2011)

**Henkilökohtainen**
*MLS Most Valuable Player Award: 2012
*Major League Soccerin paras maalintekijä: 2010, 2012
*MLS Best XI: 2010, 2011, 2012
*CONCACAF Gold Cupin 2013 paras maalintekijä

**Ennätykset**
*San Jose Earthquakesin historian paras maalintekijä

## Lähteet
Jokerien KHL-kausi 2016–2017

**Jokerien KHL-kausi 2016–2017** on järjestyksessään jääkiekkoseura Helsingin Jokerien historian 50:s kausi, ja kolmas, jonka se pelaa KHL:ssä. Joukkue pelaa läntisen konferenssin Bobrov-divisioonassa, johon kuuluvat Jokerien lisäksi Dinamo Minsk, Dinamo Riika, Medveščak Zagreb, SKA Pietari, Slovan Bratislava ja Spartak Moskova

## Sopimuspelaajat
Suluissa sopimuksen kesto.

## Pelaajavaihdokset

## Ennen kautta

Jokereiden keski-ikä putoaa tulevalle KHL-kaudelle kahdella vuodella. Ryhmään on haluttu tuoda myös lisää fyysisyyttä, taitoa, luisteluvoimaa ja ratkaisukykyä. Fyysisyys on yksi osa-alue, sillä etenkin puolustuspäässä tässä liigassa tarvitaan äijämäisyyttä ja jämäkkyyttä. Se on oppi, jonka olemme saaneet kahden viime kauden playoffseista, joissa peli menee kovuudessaan vielä pari pykälää runkosarjaa korkeammalle. Lisäksi olemme pyrkineet nostamaan taitotasoamme, luisteluvoimaamme sekä ratkaisukykyämme. Kokonaisuutena olemme jälleen valmiimpia uuteen urakkaan. GM Jari Kurri kertoo, että Jokerit on haluttu paikka pelaajien keskuudessa. Jokereiden varusteyhteistyökumppaneita kaudella 2016-17 ovat Bauer, CCM ja Easton.

## Harjoituskausi

Jokerit kokoontuu Helsingissä ensimmäistä kertaa yhteen heinäkuun 21. tiistaina. Jokerit pelaa harjoituskaudellaan neljä ottelua ja osallistuu lisäksi Nikolai Putshkov-muistoturnaukseen, joka järjestetään Pietarissa elokuun puolessa välissä. Turnauksen aikana pelataan kolme ottelua. Harjoituskauden suurin ottelu pelataan 11. elokuuta Espoon Metro Areenalla SKA Pietaria vastaan.

## Peliasut

Kaudella 2016–2017 Jokerit käyttöön uudet valkoiset vierasasut, joilla tosin oli pelattu edelliskauden juhlaottelu Spartak Moskovaa vastaan. Kyseiset paidat saivat kannattajilta niin hyvää palautetta, että ne päätettiin valita viralliseksi vierasasuksi. Pelipaita on mallinnettu kauden 1969–1970 asusta, jolloin Jokerit pelasi ensimmäisen kerran SM-sarjassa.

## Lähteet
Cameran

**Cameran** oli Helsingissä vuosina 1891–1893 ilmestynyt ruotsin- ja suomenkielinen valokuvauslehti.

K. E. Ståhlbergin kustantama ja toimittama *Cameran* oli Suomen ensimmäinen valokuvauslehti. Teknispainotteinen ammatti- ja harrastuslehti piti tavoitteenaan myös valokuvataiteen kehittämistä. *Cameran* julkaisi muun muassa A. O. Heikelin ja I. K. Inhan matkakertomukset sekä tietoja Helsingin valokuvauskerhon toiminnasta. Se ilmestyi kerran kuukaudessa vain runsaan vuoden ajan.

## Lähteet

## Aiheesta muualla
* ''Cameran'' digitoituna kansalliskirjastossa
Ranskan avoin tennisturnaus 2016

Vuoden **2016 Ranskan avoin tennisturnaus** pelattiin 25. toukokuuta – 5. kesäkuuta 2016 Pariisissa. Se oli kaikkiaan 115. Ranskan avoin tennisturnaus ja vuoden toinen Grand Slam -turnaus. Naisten kaksinpelin puolustava mestari oli Serena Williams, ja miesten Stanislas Wawrinka.

Tänä vuonna kaksinpelin mestaruuden voitti naisissa Garbiñe Muguruza, joka päihitti loppuottelussa Serena Williamsin suoraan kahdessa erässä luvuin 7−5, 6−4 ja saavutti ensimmäisen Grand Slam -voittonsa. Miehissä voiton otti Novak Đoković, jolle Ranskan avointen mestaruus oli ensimmäinen, hänen voitettuaan nyt kaikki Grand Slam -turnaukset.

## Sijoitetut pelaajat

### Miesten kaksinpeli
# **[[Novak Đoković]] (mestari)**
# Andy Murray *(loppuottelu)*
# Stanislas Wawrinka *(välierät)*
# Rafael Nadal *(3. kierros, vetäytyi loukkaantumisen vuoksi)*
# Kei Nishikori *(4. kierros)*
# Jo-Wilfried Tsonga *(3. kierros)*
# Tomáš Berdych *(puolivälierät)*
# Milos Raonic *(4. kierros)*
# Richard Gasquet *(puolivälierät)*
# Marin Čilić *(1. kierros)*
# David Ferrer *(4. kierros)*
# David Goffin *(puolivälierät)*
# Dominic Thiem *(välierät)*
# Roberto Bautista Agut *(4. kierros)*
# John Isner *(4. kierros)*
# Gilles Simon *(3. kierros)*
# Nick Kyrgios *(3. kierros)*
# Kevin Anderson *(1. kierros)*
# Benoît Paire *(2. kierros)*
# Bernard Tomic *(2. kierros)*
# Feliciano López *(3. kierros)*
# Viktor Troicki *(4. kierros)*
# Jack Sock *(3. kierros)*
# Philipp Kohlschreiber *(1. kierros)*
# Pablo Cuevas *(3. kierros)*
# João Sousa *(2. kierros)*
# Ivo Karlović *(3. kierros)*
# Aleksandr Dolgopolov *(vetäytyi)*
# Lucas Pouille *(2. kierros)*
# Jérémy Chardy *(3. kierros)*
# Federico Delbonis *(1. kierros)*
# Fabio Fognini *(1. kierros)*
# Steve Johnson *(1. kierros)*

### Naisten kaksinpeli
# Serena Williams *(loppuottelu)*
# Agnieszka Radwańska *(4. kierros)*
# Angelique Kerber *(1. kierros)*
# **[[Garbiñe Muguruza]] (mestari)**
# Viktoryja Azarenka *(1. kierros)*
# Simona Halep *(4. kierros)*
# Roberta Vinci *(1. kierros)*
# Timea Bacsinszky *(puolivälierät)*
# Venus Williams *(4. kierros)*
# Petra Kvitová *(3. kierros)*
# Lucie Šafářová *(3. kierros)*
# Carla Suárez Navarro *(4. kierros)*
# Svetlana Kuznetsova *(4. kierros)*
# Ana Ivanović *(3. kierros)*
# Madison Keys *(4. kierros)*
# Sara Errani *(1. kierros)*
# Karolína Plíšková *(1. kierros)*
# Elina Svitolina *(4. kierros)*
# Sloane Stephens *(3. kierros)*
# Johanna Konta *(1. kierros)*
# Samantha Stosur *(välierät)*
# Dominika Cibulková *(3. kierros)*
# Jelena Janković *(1. kierros)*
# Anastasija Pavljutšenkova *(3. kierros)*
# Irina-Camelia Begu *(4. kierros)*
# Kristina Mladenovic *(3. kierros)*
# Jekaterina Makarova *(2. kierros)*
# Andrea Petkovic *(2. kierros)*
# Darja Kasatkina *(3. kierros)*
# Barbora Strýcová *(3. kierros)*
# Monica Niculescu *(1. kierros)*
# Jeļena Ostapenko *(1. kierros)*

## Lähteet

## Aiheesta muualla
Mannerheimintien silta

**Mannerheimintien silta** (tunnetaan myös **Baanan alikulkuna**) on Helsingin keskustassa sijaitseva tieliikennesilta. Se on osa pääkatu Mannerheimintietä, ja silta ylittää nykyään Baanaksi nimetyn pyöräilyn ja jalankulun väylän. Alkuperäinen silta valmistui vuonna 1893 ja se rakennettiin uudelleen samannäköiseksi vuosina 2023–2024. Tyypiltään Mannerheimintien silta on betoninen holvisilta.

Sillan rakentamisen aikoihin Mannerheimintien nimi oli Läntinen Viertotie. Ylikulkusilta rakennettiin Helsingin satamaradan yli. Katua korotettiin ja silta rakennettiin, jotta vilkkaasti liikennöityyn kohtaan ei tarvinnut rakentaa tasoristeystä.

Mannerheimintien silta on tiettävästi Suomen ensimmäinen betonisilta ja ainoa Suomessa säilynyt 1800-luvun betonisilta. Helsingin kaupunginmuseo on luonnehtinut sitä historiallisesti erittäin arvokkaaksi. Helsingin silloista Mannerheimintien silta on vanhin tai toiseksi vanhin; sitä vanhempana voidaan pitää vuonna 1893 rakennettua Hietalahden kääntösiltaa.

## Rakenne
Alkuperäisen sillan holvi oli raudoittamaton, ja sen betonoinnissa oli käytetty säästökiviä. Holvin betonirakenteen paksuus oli 50–60 senttimetriä, ja sen vapaa aukko oli 5,60 metriä leveä. Sillan idänpuoleinen pitkä tukimuuri ja holvikaarien päädyt on päällystetty graniitilla. Alkuperäisen sillan sementti oli peräisin Ruotsista.

## Uusiminen
Alkuperäinen silta ylitti käyttöikänsä, ja vuosina 2023–2024 Mannerheimintien katuremontissa se korvattiin uudella. Siltaholvin purkaminen alkoi heinäkuussa 2023. Uusi silta rakennettiin entisen näköiseksi. Jalankululle ja pyöräilylle uusittu alikulku avattiin lopullisesti 28. kesäkuuta 2024.

## Kuvia

Finnisches Parlament.jpg|Satamaradan tavarajuna alittamassa siltaa vuonna 2004.
Helsinki harbour rail under Mannerheimintie Bridge.jpg|Näkymä ratakuilusta itään vuonna 2009.
Sillan purkua Mannerheimintiellä Pikku-Parlamentin kohdalla 2024 (202429;+G78291).jpg|Sillan purkutöitä huhtikuussa 2023.
Mannerheimintie bridge, Baana underpass (Helsinki, Finland) after reconstruction Jun 28, 2024.jpg|Uudelleenrakennettu siltaholvi sisältä vuonna 2024.


## Huomioita

## Lähteet

## Aiheesta muualla
Stephen Johns

**Stephen Johns** (s. 18. huhtikuuta 1992 Wampum, Pennsylvania) on uransa lopettanut yhdysvaltalainen jääkiekkoilija.

Ennen ammattilaisuraansa Johns kuului 2008–2010 USA Hockeyn pelaajakehitysohjelmaan, ja voitti alle 18-vuotiaiden maailmanmestaruuden keväällä 2010. Vuosina 2010–2014 hän pelasi yliopistokiekkoa Notre Damen yliopiston joukkueessa.

Johns on Chicago Blackhawksin toisen kierroksen varaus vuodelta . Hänet kaupattiin heinäkuussa 2015 Dallas Starsiin yhdessä Patrick Sharpin kanssa. NHL-debyyttinsä Johns teki Starsin riveissä maaliskuussa 2016 juuri Chicagoa vastaan.
## Ura
Johns  toisella kierroksella Chicago Blackhawksin toimesta. 

Vuonna 2021 Johns lopetti uransa, koska ei pystynyt pelaamaan. Viimeiset kautensa hän pelasi Dallas Starsin ja Texas Starsin riveissä.  

## Lähteet
Säveleitä

**Säveleitä** oli Jyväskylässä vuosina 1887–1890 ilmestynyt musiikkilehti.

P. J. Hannikaisen julkaisema ja toimittama *Säveleitä, Suomalainen Soitannollinen Kuukausilehti* oli Suomen ensimmäinen musiikkilehti. Koti- ja ulkomaisten kappaleiden nuottien ja sanojen lisäksi se sisälsi kirjoituksia musiikkielämästä ja merkkihahmojen elämäkertoja. Alle 300 tilaajaa saanut lehti muuttui vuonna 1889 puhtaiksi nuottivihkoiksi.

## Lähteet

## Aiheesta muualla
* ''Säveleitä'' digitoituna kansalliskirjastossa
Tiden

**Tiden** oli Helsingissä vuosina 1893–1894 ilmestynyt ruotsinkielinen kuvitettu viikkolehti.

*[[Hufvudstadsbladet]]in* kustannusyhtiön julkaisema *Tiden, Veckotidning med illustrationer* oli eräälainen *Hufvudstadsbladetin* sunnuntaliitteen korvike. Sitä toimittivat A. R. Frenckell, R. Hult ja Ossian Häggman. Suurikokoinen perhelehti eli vain runsaan vuoden ajan.

Vuosina 1911–1914 Helsingissä ilmestyi toinen, Guy Topeliuksen toimittama *Tiden*.

## Lähteet

## Aiheesta muualla
* ''Tiden'' digitoituna kansalliskirjastossa
Koripallon maailmanranking

**Fiba-ranking** on kansainvälisen koripalloliiton Fiban lista, joka asettaa miesten sekä naisten koripallomaajoukkueet paremmuusjärjestykseen. Rankingiin lasketaan kaikki ottelut viimeisen kahdeksan vuoden ajalta. Viimeisimpiä otteluita painotetaan enemmän. Maat saavat pisteitä myös turnauksen tason perusteella sekä turnausottelun perusteella: koripallon MM-kilpailujen finaalista saa enemmän pisteitä kuin alkukierroksen ottelusta.

## Lähteet

## Aiheesta muualla
* Rankingin pisteytys
Made of Stars

**Made of Stars** () on israelilaislaulaja Hovi Starin kappale, jolla hän edusti Israelia . Kappaleen on säveltänyt ja sanoittanut Doron Medalie.

Kappale kilpaili Eurovision laulukilpailun toisessa semifinaalissa, jossa se sijoittui seitsemänneksi 135 pisteellä ja pääsi finaaliin. Finaalissa se sai 135 pistettä ja saavutti sijan 14.

## Lähteet
Ristiriitoja

**Ristiriitoja** (engl. *Unaccustomed As We Are*) oli yhdysvaltalainen lyhytelokuva vuodelta 1929. Se oli Ohukaisen ja Paksukaisen eli Stan Laurelin ja Oliver Hardyn ensimmäinen äänielokuva. Elokuvan ohjasi Lewis R. Foster yhteistyössä Hal Roachin kanssa. Elokuvan juonta hyödynnettiin osittain kaksikon myöhemmässä elokuvassa *[[Kaksi pölkkypäätä]]* (1938).

## Juoni

Ollie haluaa yllättää vaimonsa (Mae Busch) tuomalla ystävänsä Stanin heille päivälliselle, mutta vaimo ei tästä ilahdu ja lähteekin pois ovet paukkuen. Ystävällinen naapurinrouva Kennedy (Thelma Todd) tarjoutuu auttamaan kaveruksia ja tarjoamaan heille syötävää, mutta kommellusten seurauksena hänen mekkonsa kärähtää tuleen. Pahaksi onneksi rouva Hardy sekä herra Kennedy (Edgar Kennedy) osuvat pian paikalle ja kommellukset saavat jatkoa...

## Näyttelijät

## Lähteet
Ranskan avoin tennisturnaus 2016 – miesten nelinpeli

Ivan Dodig ja Marcelo Melo olivat puolustavat mestarit, mutta he hävisivät välierissä parille Feliciano López ja Marc López. Lópezit voittivat loppuottelussa Bob Bryanin ja Mike Bryanin.

## Sijoitetut pelaajat

# Pierre-Hugues Herbert /  Nicolas Mahut *(3. kierros)*
# Jean-Julien Rojer /  Horia Tecău *(2. kierros)*
# Ivan Dodig /  Marcelo Melo *(välierät)*
# Jamie Murray /  Bruno Soares *(3. kierros)*
# Bob Bryan /  Mike Bryan 
# Rohan Bopanna /  Florin Mergea *(puolivälierät)*
# Vasek Pospisil /  Jack Sock *(2. kierros)*
# Raven Klaasen /  Rajeev Ram *(2. kierros)*
# Łukasz Kubot /  Alexander Peya *(välierät)*
# Treat Huey /  Maks Mirny *(3. kierros)*
# Henri Kontinen /  John Peers *(2. kierros)*
# Radek Štěpánek /  Nenad Zimonjić *(3. kierros)*
# Juan Sebastián Cabal /  Robert Farah Maksoud *(1. kierros)*
# Daniel Nestor /  Aisam-ul-Haq Qureshi *(3. kierros)*
# Feliciano López /  Marc López 
# Marcin Matkowski /  Leander Paes *(puolivälierät)*

## Kaavio

### Loppukierrokset

### Kaavion yläosa

#### Lohko 1

#### Lohko 2

### Kaavion alaosa

#### Lohko 3

#### Lohko 4

## Lähteet
* Main Draw
Turun Kuva-Lehti

**Turun Kuva-Lehti** oli Turussa vuosina 1889–1891 ilmestynyt aikakauslehti.

G. W. Wilénin *[[Sanomia Turusta]]* -lehden rinnalla julkaisema *Turun Kuva-Lehti* oli tarkoitettu kilpailemaan *[[Turun Lehti|Turun Lehden]]* kuvallisen lisälehden kanssa. Ulkoasultaan näyttävä viikkolehti oli myös sisällöltään monipuolinen. Aksel Malmgrenin toimittama *Turun Kuva-Lehti* ilmestyi runsaan vuoden ajan kunnes se lopetettiin kannattamattomana.

## Lähteet

## Aiheesta muualla
* ''Turun Kuva-Lehti'' digitoituna kansalliskirjastossa
Myrtille Georges

**Myrtille Georges** (s. 21. joulukuuta 1990 Granville) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 192 maaliskuussa 2016. Hän on voittanut urallaan kuusi ITF-turnausta kaksinpelissä ja viisi ITF-turnausta nelinpelissä.

Georges sai villin kortin Grand Slam -turnauksen kaksinpeliin Ranskan avoimiin 2016. Hän voitti ensimmäisellä kierroksella Christina McHalen, mutta hävisi toisella kierroksella Garbiñe Muguruzalle.

## Lähteet

## Aiheesta muualla
*
*
Juhlijat

**Juhlijat** (engl. *Blotto*) on vuonna 1930 valmistunut Ohukainen ja Paksukainen -elokuva. Elokuvan ohjasi James Parrott, ja ”Juhlijat”-elokuvasta on olemassa myös espanjankielinen versio ”La Vida Nocturna”, jonka pääosissa ovat myös Stan Laurel ja Oliver Hardy, mutta Anita Garvinin roolin on paikannut Linda Loredo (1907–1931).

## Juoni

Stan aikoo livistää vaimonsa (Anita Garvin) valvovan silmän alta salaa Ollien kanssa juhlimaan ja väittää lähtevänsä mukamas ”työpalaveriin”. Rouva Laurel on kuitenkin askeleen edellä ja on koko ajan tietoinen kaverusten juonesta, mutta tekeytyy sinisilmäiseksi asian suhteen. Hän kuitenkin onnistuu lopulta vetämään pisimmän korren tehden pojille pienen jekun, jonka he tajuavat vasta viime metreillä.

## Roolit

## Aiheesta muualla
*
Ohi

**Ohi** on helsinkiläisen rap-artisti Khidin vuonna 2016 ilmestynyt studioalbumi Monsp Recordsin kautta. Levyltä on julkaistu musiikkivideot kappaleista *Maa jota ei ole* ja *Ikkuna*.

Albumi debytoi Suomen virallisen listan sijalla 2.

## Kappaleet
#
#
#
#
#
#
#
#
#
#

## Arvostelut
* Rumba: 9.0/10
* Soundi: 

## Lähteet
Blake Shelton

**Blake Tollison Shelton** (s. 18. kesäkuuta 1976) on yhdysvaltalainen countrylaulaja ja televisiopersoona. Hän julkaisi debyyttisinglensä ”Austinin” vuonna 2001 Giant Records Nashville -levymerkillä. *Blake Shelton* -nimiseltä debyyttialbumilta julkaistu single oli Billboardin Hot Country Songs -listan ykkösenä viisi viikkoa. Kultaa myynyt debyyttialbumi tuotti myös kaksi muuta top 20 -hittiä (”All Over Me” ja ”Ol' Red”). Shelton siirtyi Warner Bros. Records Nashville -merkille, kun Giant Recordsin toiminta loppui vuoden 2001 loppupuolella.

Myös hänen kaksi seuraavaa albumiaan, *The Dreamer* (2003) ja *Blake Shelton's Barn & Grill* myivät kultalevyn verran. Hänen neljäs albuminsa *Pure BS* (2007) julkaistiin uudelleen vuonna 2008, jolloin sillä oli bonuskappaleena cover-versio Michael Bublén pop-hitistä ”Home”. Hänen viides albuminsa, *Startin' Fires*, julkaistiin lokakuussa 2008. Sitä seurasivat EP:t *Hillbilly Bone* ja *All About Tonight* vuonna 2010, sekä albumit *Red River Blue* (2011), *Based on a True Story..."* (2013), *Bringing Back the Sunshine* (2014) ja *If I'm Honest* (2016). Kaikkiaan Blake Sheltonin singleistä 31 on noussut countrylistoille, mukaan lukien 21 listaykköstä, joista 16 peräkkäistä. Shelton on ollut Grammy-ehdokkaana kuusi kertaa.

Shelton tunnetaan myös roolistaan tuomarina television laulukilpailuissa *Nashville Star*, *Clash of the Choirs* ja *[[The Voice (Yhdysvallat)|The Voice]]*. Hän on ollut *The Voicen* tuomarina kaikkina tuotantokausina 1–10, ja kymmenennen kauden alkaessa helmikuussa 2016 hänen tiiminsä oli voittanut neljä kertaa (kaudet 2–4 ja 7).

Shelton lainasi äänensä vuoden 2016 *[[Angry Birds -elokuva]]n* Earl-possulle, ja hän myös levytti elokuvan soundtrackille kappaleen ”Friends”, jonka musiikkivideolla esiintyy elokuvan hahmoja.

## Yksityiselämä
Shelton erosi ensimmäisestä vaimostaan Kaynette Gernistä vuonna 2006 kolmen vuoden avioliiton jälkeen. Vuonna 2011 Shelton meni naimisiin countrylaulaja Miranda Lambertin kanssa kuuden vuoden seurustelun jälkeen. He erosivat heinäkuussa 2015. Syksyllä 2015 hän alkoi seurustella laulaja Gwen Stefanin kanssa ja he kihlautuivat lokakuussa 2020.

## Lähteet

## Aiheesta muualla
Valistuksen Lastenlehti

**Valistuksen Lastenlehti** oli Helsingissä vuosina 1909–1956 ilmestynyt lastenlehti.

Kansakoulunopettajien kustannusyhtiön Valistuksen julkaiseman lastenlehden esikuvana oli ilmeisesti ruotsalainen koululaislehti *Folkskolans Barntidning*. Sen toimittajina työskentelivät aluksi Alpo Noponen, vuosina 1927–1934 Immi Hellén ja H. V. Santala ja vuodesta 1931 lähtien aina loppuun saakka Eero Salola. Lehden avustajakunta koostui lähinnä opettajista. Korkeatasoisesta kuvituksesta vastasivat muun muassa Rudolf Koivu, Venny Soldan-Brofelt ja ruotsalainen Jenny Nyström.

Lehden sisältö koostui etupäässä saduista, runoista, arvoituksista ja leikeistä. Asiapitoinen aineisto lisääntyi Salolan aikana. Ulkoasu muuttui värikkäämmäksi toisen maailmansodan jälkeen, ja samalla myös mielikuvitukseen vetoavan aineiston osuus kasvoi. Topeliuksen hengessä toimitetun lehden ihanteita olivat nöyrät, ahkerat, Jumalaa pelkäävät ja isänmaataan rakastavat lapset, joskin sotien jälkeen lasten maailmaa alettiin kuvata realistisemmin.

Aluksi kahdesti ja vuodesta 1932 yleensä kerran kuukaudessa ilmestyneellä *Valistuksen Lastenlehdellä* oli 68&nbsp;600 tilaajaa vuonna 1943, mutta vuonna 1946 enää 49&nbsp;000. 1950-luvulla se hävisi kilpailun levikistä vuonna 1945 perustetulle *[[Koululainen|Koululaiselle]]*.

## Lähteet

## Aiheesta muualla
* ''Valistuksen Lastenlehti'' digitoituna kansalliskirjastossa
Cyle Larin

**Cyle Christopher Larin** (s. 17. huhtikuuta 1995 Brampton, Ontario) on kanadalainen jalkapalloilija, joka edustaa Englannin mestaruussarjassa pelaavaa Southamptonia lainalla Espanjan Primera Divisiónin Mallorcasta. Pelipaikaltaan Larin on hyökkääjä. Hän kuuluu myös Kanadan jalkapallomaajoukkueeseen.

## Seurajoukkueura
Larin pelasi vuodet 2013–2014 Connecticutin yliopiston Huskies-joukkueessa. Hän aloitti aikuisten uransa vuonna 2014 kasvattajaseurassaan Sigma FC:ssä, jossa hän pelasi viisi ottelua onnistuen maalinteossa neljä kertaa. Tammikuussa 2015 Orlando City varasi Larinin ensimmäisenä Major League Soccerin varaustilaisuudessa. Debyyttikaudellaan MLS:ssä Larin rikkoi tulokkaiden maaliennätyksen onnistuen 27 pelissä 17 kertaa. Hänet valittiin kauden päätteeksi myös vuoden tulokkaaksi. 

## Maajoukkueura
Kanadaa alle 20-vuotiaissa edustanut Larin debytoi Kanadan jalkapallomaajoukkueessa toukokuussa 2014 ystävyysottelussa Bulgariaa vastaan. Avausmaali syntyi maaliskuussa 2015 Puerto Ricon verkkoon. Vuoden 2015 Gold Cupissa Larin oli kentällä kolmessa ottelussa. MM-kilpailuissa 2022 Larin pelasi kaikki Kanadan kolme ottelua. Copa Américassa 2024 hän pelasi viisi ottelua. Helmikuun alkuun 2026 mennessä hän on pelannut Kanadan maajoukkueessa 87 ottelua ja tehnyt niissä 30 maalia. 

## Saavutukset
**Henkilökohtainen**
*Major League Soccerin vuoden tulokas: 2015

**Ennätykset**
*Major League Soccerin tulokkaiden maaliennätys (17)

## Lähteet
Kämppäkaverin kihti

**Kämppäkaverin kihti** (engl. *Them Thar Hills*) on vuonna 1934 valmistunut lyhytelokuva, jonka pääosissa ovat Ohukainen ja Paksukainen eli Stan Laurel ja Oliver Hardy. Elokuvan suoranainen jatko-osa *[[Kommellusten ketjukauppa]]* (*Tit For Tat*) valmistui seuraavana vuonna. ”Kämppäkaverin kihti” on yksi kaksikon viimeisimmistä lyhytelokuvista.

## Juoni

Kihtiä poteva Ollie tekee tohtorin määräyksestä matkan vuorille yhdessä Stanin kanssa. Kaverukset majoittuvat autiolle tilalle. Heidän tietämättään tilan kaivo on täynnä salakuljettajien siihen tyhjentämää viinaa, joka on Ollien mielestä pelkkää ”vuoristovettä”. Pian paikalle osuu Hallin pariskunta (Charlie Hall ja Mae Busch) bensiinin perässä ja kaverukset onnistuvat tietämättään ja tahtomattaan juottamaan myös rouva Hallin humalatilaan. Tämän vuoksi kaverukset ajautuvat pian tukkanuottasille herra Hallin kanssa.

## Roolit

## Aiheesta muualla
*
Sairas T

**Sairas T** (s. 1988) on alun perin Savonlinnasta kotoisin oleva, mutta Kotkassa varttunut räppäri, joka asuu nykyisin Helsingissä. Hän kuuluu Pohjalla-joukkoon yhdessä muun muassa OD Kokemuksen, SLS:n ja O'Malleyn kanssa. Sairas T:n toinen albumi *[[Delirium (Sairas T:n albumi)|Delirium]]* (2016) nousi Suomen virallisen albumilistan toiselle sijalle.

## Diskografia
### Albumit
* *[[Handelista Hurstiin]]* (2013)
* *[[Big Pimpin' In Muumilaakso]]* (**Gary Motherfucking Shovel**, 2014)
* *[[Delirium (Sairas T:n albumi)|Delirium]]* (2016)
* *[[Turvattu Humala]]* (**Takkinen** % Steve, 2016)
* *[[Kuollu kulma]]* (Julma H & Sairas T, 2018)

### Singlet
* *Raja* (Julma H & Sairas T, 2017)
* *Venannu liian kaua* (Julma H & Sairas T, 2018)
* *Taas sitä mennään* (2019)
* *Oma koti kullan kallis* (2020)
* *Poika* (2021)

### Musiikkivideot
* *Handelista Hurstiin* (**Sairas †** mukana Kyykkä Käärme, 2013)
* *Nettokävely Saved My Life* (Sairas † mukana Kyykkä Käärme, 2013)
* *Aikuinen miäs* (Mikidi & Gaiaf mukana Sairas †, 2013)
* *Juodaan ja kuollaan* (Sairas †, 2013)
* *Hukuta ongelmat & hanki uudet* (Smutka mukana Sairas †, 2014)
* *Kerro miten se menee* (Likanen Etelä mukana Heinis, Köyhä Jonne & Sairas T, 2014)
* *Levykauppa Äx Presents: Äx-Tape* (2015)
* *Karaoke* (Jeijjo & Nupi mukana Sairas T & BJD, 2015)
* *Intro/Tyylit* (MKDMSK mukana Sairas-T & Ventovieras, 2016)
* *Huudit* (Sairas T, 2016)
* *Salvador Dali* (DJ Polarsoul mukana Sipulijaska & Sairas T, 2016)
* *Savu (Pt. 2)* (Heikki Kuula mukana Sairas T, 2017)
* *Venannu liian kaua* (Julma H & Sairas T, 2018)
* *Jos et sä juokse* (Julma H & Sairas T mukana Painajainen, 2018)
* *Traumaeläin* (Painajainen mukana Sairas T, 2018)
* *Meillä päin* (Jöysky mukana Sairas T, 2019)
* *Älä koske mun praissiin* (Bustaavat Budit mukana Sairas T, SLS & Tolu-J, 2019)
* *Visioita* (Seyed Ali mukana Sairas T & OD Kokemus, 2019)
* *Ei hätää* (Loasteeze mukana Sairas T, 2019)
* *Smowgli anthem* (SLS & Sairas T, 2020)
* *Kämppä tyhjän* (Jeijjo mukana BB-Krisu, Kristo, Sairas T, Eino Antiwäkki, MCP, Kimbo & Loasteeze, 2020)
* *Chomolungma* (Laineen Kasperi mukana Sairas T, 2020)
* *Dunning Kruger* (DJ Massimo mukana Are, Paleface & Sairas T, 2021)
* *Houdini* (Tapani Kansalainen mukana Sairas T, 2021)
* *Insomnia Pt. 2* (Painajainen mukana Sairas T, 2022)

### [[VITUN ISO ROTSI]]
#### Albumit
* *[[XXL (albumi)|XXL]]* (2023)

#### Singlet
* *Ajan pitkin länärii* (2022)
* *Mikä täällä dunkkaa* (mukana Roman Schatz, 2022)
* *Ei kiinnosta paskaakaan* (2022)
* *Kaikki bleisaa* (mukana Andy McCoy, 2023)
* *Syytön* (2023)
* *OOTD* (2024)
* *Monttuun asti* (Business City mukana VITUN ISO ROTSI & Jaakko Keso, 2024)

#### Musiikkivideot
* *Ajan pitkin länärii* (2022)
* *Mikä täällä dunkkaa* (mukana Roman Schatz, 2022)
* *Ei kiinnosta paskaakaan* (2022)
* *Kaikki bleisaa* (mukana Andy McCoy, 2023)
* *Monttuun asti* (Business City mukana VITUN ISO ROTSI & Jaakko Keso, 2024)

### Vierailijana

### Mukana kokoelmilla
* *SAY5V Mixtape* (2014)
* *Levykauppa Äx Presents: Äx-Tape* (2015)
* *Smowgli* (2020)

## Lähteet
Tessah Andrianjafitrimo

**Tessah Andrianjafitrimo** (s. 11. lokakuuta 1998 Montpellier) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 291 toukokuussa 2016. Hän on voittanut urallaan yhden ITF-turnauksen kaksinpelissä ja kaksi ITF-turnausta nelinpelissä.

Andrianjafitrimo sai villin kortin Grand Slam -turnauksen kaksinpeliin Ranskan avoimiin 2016. Hän hävisi turnauksen avauskierroksella Wang Qiangille 0−6, 0−6.

## Lähteet

## Aiheesta muualla
*
*
Delirium (Sairas T:n albumi)

**Delirium** on Sairas T:n 18. maaliskuuta 2016 julkaistu studioalbumi.

Albumi nousi julkaisuviikollaan Suomen virallisen albumilistan toiselle sijalle. Levyn on tuottanut pääosin OD Kokemus.

## Vastaanotto
Albumi sai julkaisunsa jälkeen keskinkertaisia arvioita. Albumin todettiin olevan tyypillistä lähiöräppiä hyvillä biiteillä. Rumban Joonas Kuisman arvostelusta nousi pienimuotoinen häly, kun tämä antoi albumille arvosanaksi 0/10 *Suljetut Ovet*-kappaleen inhorealistisen poliittisen väkivaltakuvauksen myötä.

## Kappaleet
#
#
#
# 
#
#
# 
# 
#
#

## Lähteet
Kommellusten ketjukauppa

**Kommellusten ketjukauppa** (engl. *Tit for Tat*) on vuonna 1935 valmistunut Laurel & Hardy-lyhytelokuva. *Kommellusten ketjukauppa* on jatko-osa vuonna 1934 valmistuneelle *[[Kämppäkaverin kihti|Kämppäkaverin kihdille]]* (engl. *Them Thar Hills*). Molemmat ohjasi Charley Rogers.

## Juoni

Stan ja Ollie ovat avanneet oman sähköliikkeen, ja ystävällisyyden eleenä päättävät käydä tervehtimässä vastapäisen ruokaliikkeen yrittäjiä. Silloin paljastuu, että ruokakauppaa pitävä Hallin pariskunta (Charlie Hall ja Mae Busch) on kaksikolle entuudestaan tuttu heidän kärhämöityä keskenään vuoristossa elokuvassa *Kämppäkaverin kihti*. Stan ja Ollie yrittävät tarjota sovinnon kättä, mutta sopu raukeaa herra Hallin luullessa Ollien pettävän häntä vaimonsa kanssa. Ilmiriita syntyy ja tästä seuraa varsinainen koston kierre, jolloin he alkavat järjestelmällisesti tuhoamaan toistensa liikkeitä. 

## Roolit

## Aiheesta muualla
*
Kolmas sääty

**Kolmas sääty** () oli yksi kolmesta Ranskan säätykokouksessa edustetusta yhteiskuntaluokasta ennen Ranskan suurta vallankumousta ja sen aikana. Säätyyn kuuluivat keskiluokka eli porvarit ja talonpojat. Muut säädyt olivat papisto ja aatelisto. Vuonna 1789 valtiomies Emmanuel Joseph Sieyès kirjoitti pamfletin koskien kolmatta säätyä *Qu'est-ce que le tiers état?* (Mikä on Kolmas sääty?). Toukokuussa 1789  kolmas sääty julistautui kansalliskokoukseksi ja aloitti vallankumouksen. Myöhemmin kolmannella säädyllä on viitattu omistavaan luokkaan eli porvaristoon erotukseksi köyhälistöstä eli neljännestä säädystä.

## Lähteet
Yhdysvaltain laskennallisen toksikologian keskus

**Yhdysvaltain laskennallisen toksikologian keskus** (, lyh. **NCCT**) on Yhdysvaltain ympäristönsuojeluviraston (EPA) alainen organisaatio, jonka tehtävänä on kehittää uusia menetelmiä kemikaaliturvallisuuden arviointiin. NCCT:n tutkijat yhdistävät tutkimuksessaan biologian, bioteknologian, kemian ja tietojenkäsittelytieteen lähestymistapoja. Tehtävänä on tunnistaa biologisia prosesseja, joita kemikaalit voivat häiritä. NCCT:n tutkimus on osa laajempaa EPA:n tutkimusohjelmaa, joka on nimeltään Chemical Safety for Sustainability Research Program (CSS). NCCT edistää kemikaalitiedon käytettävyyttä ja ymmärrettävyyttä ja pyrkii siten sitouttamaan kemikaaliturvallisuuden parissa toimivia sidosryhmiä.

## Lähteet
ESO 146-IG 005

**ESO 146-5** (**ESO 146-IG 005**) on nimitys, joka annettiin ryhmän vuorovaikutuksessa oleville jättimäisille elliptisille galakseille keskellä Abell 3827 ryhmää. Ryhmä on hyvin huomattava, koska niillä on vahva gravitaatiolinssi vaikutus.

## Fyysiset ominaisuudet
Tämä ryhmä galaksipareja löytyi 1,4 miljardin valovuoden päässä keskellä Abell 3827 ryhmää. Niiden ytimiä ympäröi valtava halo tähtiä. Ryhmällä on suunnaton painovoima, joka pitää ryhmän yhdessä sen massan takia. Ryhmän epätavallinen muoto on johtanut siihen tulokseen, että jokaiset ytimet muodostuivat useista  törmäyksistä pienempiä galakseja, ja nyt ytimet ovat yhdistymässä yhdeksi valtavaksi elliptiseksi galaksiksi.

## Massa
Havainnot Gemini Etelä-Teleskoopista ovat osoittaneet, että ESO 146-5 on gravitaatiolinsittänyt kaksi galaksia, yksi 2,7 miljardin valovuoden päässä, ja muut, 5,1 miljardin valovuoden päässä. Käyttäen Einsteinin yleistä suhteellisuusteoriaa, ryhmä mittasi sen massan olevan noin 30 biljoonaa auringon massaa, jolloin se on massaltaan suurin galaksi tunnetussa universumissa.

## Lähteet
Akuutti myrkyllisyys

**Akuutti myrkyllisyys** kuvaa myrkyllisyyttä, joka aiheutuu yksittäisestä tai muutamasta aineesta lyhyen ajan kuluessa. Akuuttia myrkyllisyyttä voidaan tutkia eläinkokeilla, aineiden kemiallisilla ennakkotiedoilla, *[[in vitro]]* -kokeilla ja raja-arvotestauksella. Jotta myrkyllisyys olisi akuuttia, sen tulisi ilmetä kohdeorganismissa viimeistään 14 vuorokauden sisällä määrätylle annokselle tai pitoisuudelle altistumisen jälkeen. Jos altistumista mitataan usealla annoksella, toistuvat annokset tulisi nauttia 24 tunnin sisällä. Akuutti myrkyllisyys on oleellinen tieto monien kemikaalien kohdalla. Akuutteja myrkytystapauksia sattuu tavallisesti kulutustuotteiden väärinkäytön seurauksena, vuotavien säiliöiden yhteydessä, vaarallisten aineiden kuljetusonnettomuuksissa tai itsemurhayrityksissä.

## Lähteet
A Moon Shaped Pool

**A Moon Shaped Pool** on englantilaisen rockyhtye Radioheadin yhdeksäs studioalbumi, joka julkaistiin digitaalisena latauksena 8. toukokuuta 2016 ja vinyyli- sekä CD-formaateissa 17. kesäkuuta 2016. Ennen levyn varsinaista julkaisua albumilta oli julkaistu singlet ”Burn the Witch” ja ”Daydreaming”. Albumista on määrä julkaista syksyllä uusia taideteoksia ja kaksi uutta kappaletta sisältävä erikoispainos.

Radiohead työskenteli albumin kanssa ajoittain vuonna 2012 päättyneen The King of Limbs -kiertueensa jälkeen. Albumi nauhoitettiin Etelä-Ranskassa Radioheadin pitkäaikaisen tuottajan Nigel Godrichin kanssa. Se sisältää useita kappaleita, jotka on kirjoitettu jo joitakin vuosia aikaisemmin; ”True Love Waits” on peräisin aikaisintaan vuodelta 1995, ”Burn the Witch" vuodelta 2000 ja ”Present Tense” vuodelta 2008. Albumi sisältää jousi- ja kuorolaulusovituksia, jotka on sovittanut monilahjakkuus Jonny Greenwood ja ne esittää Lontoon Nykyaikainen orkesteri. Albumi sai kriitikoilta myönteistä suosiota ja siitä tuli Radioheadin kuudes ensimmäinen listasijoitus Britanniassa. Suomessa albumi debytoi virallisen albumilistan sijalla 3. Albumi myi parissa viikossa hopeaa.

## Kappaleet
#
#
#
#
#
#
#
#
#
#
#

## Special edition bonuslevy
#
#

## Arvostelut
* Allmusic: 
* The Daily Telegraph: 
* Entertainment Weekly: A
* Helsingin Sanomat: 
* Keskisuomalainen: 
* Metacritic: 88/100
* Pitchfork Media: 9.1/10
* Rolling Stone: 
* Rumba: 9.2/10
* Soundi: 
* V2.fi: 

## Julkaisuhistoria

## Lähteet
Inferno Cop

**Inferno Cop** (インフェルノコップ Inferuno Koppu) on kolmetoistaosainen japanilainen verkkoanimaatio, jonka ovat ohjanneet Akira Amemiya ja Hiroyuki Imaishi. Sarjan tuottivat yhteistyössä Trigger ja CoMix Wave. Se ladattiin nähtäväksi Anime Banchon YouTube-kanavalle 24. joulukuuta 2012 lähtien 18. maaliskuuta 2013 saakka. Animen tunnusmusiikin "Die Höllen Polizei" (ディ ホゥーレン ポリツァイ Di Hōren Poritsai, kirjaimellisesti. "Poliisi helvetistä") on säveltänyt Juriano Hagiwara.

## Tiivistelmä
Anime kertoo tarinan *Inferno Copista*, poliisista jonka pään tilalla on liekehtivä pääkallo ja joka janoaa kostoa Eteläiseltä Ristiltä, Illuminatimaiselta organisaatiolta, joka pyrkii johtamaan maailmaa erinäisten pahisten ja hirviöiden avulla. *Inferno Cop* jakaa armotonta oikeutta kaikille Linkkuveitsenterän kaupungissa oleskeleville lainrikkojille, yleensä joko räjäyttämällä nämä, palasiksi ampumalla tai joskus jopa kummallakin tavalla samaan listimällä aikaan saaden aikaan pienimuotoista kaaosta. *Inferno Cop* siirtyy nopeasti absurdeista tilanteista toisiin kuten esimerkiksi taistelemaan vastasyntyneen kanssa, aikamatkailemaan, estämään zombien hyökkäystä, muuttumaan autoksi muutaman episodin ajaksi, tappamaan luurangon ja päätymään uudeksi faaraoksi.

## Henkilöt
;Inferno Cop
:Röyhkeä ja väkivaltainen entinen poliisi, joka on ottanut lain kovan kouran omiin käsiinsä. Hän ajaa liekehtivää autoa ja hänen päänsä tilalla on liekehtivä pääkallo ja hänellä on aina aurinkolasit päässään. Inferno Copilla on myös pistooli joka räjäyttää lähes kaiken mitä hän sillä ampuu.

;Mr. Judge
:Naamioitu lainvalvoja, joka on samalla supersankari että oikea tuomari.

;Mecha Cop
:Suunnaton konekivääreillä varustettu robotti, joka yrittää tappaa Inferno Copin. Se ei kuitenkaan siinä onnistu vaan liittoutuukin vihollisensa kanssa.

;Grenda-täti
:Inferno Copin täti, joka asustelee helvetissä ja on tilanteestaan huolimatta ihan mukava ja herttainen.

;FBI
:Kolme palkkamurhaajaa, lihava, lyhyt ja pitkä, jotka yrittävät tapaa Inferno Copin tämän ollessa sairaalassa.
Shangri-La (Yunnan)

**Shangri-La** (, ) on piirikuntatason kaupunki Kiinan Yunnanin maakunnassa. Se on Dêqênin tiibetiläisten autonomisen prefektuurin päähallintopaikka. Kaupungin pinta-ala on 11&nbsp;419 neliökilometriä ja väkiluku 172&nbsp;988 (vuonna 2010). Kaupungin keskusta sijaitsee linnuntietä noin 450 kilometriä maakunnan pääkaupunki Kunmingista luoteeseen.

## Nimi
Aiemmin paikka oli piirikunta nimeltä **Zhongdian**. Se nimettiin uudelleen Shangri-Laksi 17. joulukuuta 2001 englantilaisen James Hiltonin romaanissa *[[Sininen kuu (James Hiltonin kirja)|Sininen kuu]]* olevan fiktiivisen paikan mukaan. Piirikunnasta tuli piirikuntatason kaupunki 16. joulukuuta 2014.

## Hallinnollinen jako
Kuntatasolla kaupunki jakauttuu neljään suurkuntaan, kuuteen maalaiskuntaan ja yhteen naxeille varattuun etniseen kuntaan. Kaupungin keskus on Jiantangin (tai Gyaitangin) suurkunta.

## Galleria

Kuva:Roofs of Shangri-La Old Town 3.JPG | Shangri-Lan vanhankaupungin kattoja.
Kuva:Temple Shangrila China sunset.jpg | Tiibetiläisten temppeli Shangri-Lassa.
Kuva:Shangri-la airport (DIG), Yunnan, China.JPG | Dêqên Shangri-Lan lentoasema.
Kuva:Bita Lake, Potatso (Pudacuo) National Park, Diqing - panoramio.jpg | Bitajärvi Potatson kansallispuistossa.
Kuva:


## Lähteet

## Aiheesta muualla

* ChinaTravel.com: Zhongdian Travel Guide
Valkoinen lilja

**Valkoinen lilja** on Jukka Kuoppamäen 8. heinäkuuta 2016 julkaistu kokoelma-albumi, joka sisältää 24 esoteerista laulua hänen 1970-luvun tuotannostaan. Albumin mukana tulee 20-sivuinen kansibooklet, jossa Kuoppamäki avaa kappaleiden historiaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
VBS2

**VBS2** (**Virtual Battlespace 2**) on jatko-osa Bohemia Interactive Simulationsin kehittämälle VBS1-sotasimulaattorille. Simulaattori on tehty tiiviissä yhteistyössä Yhdysvaltain merijalkaväen, Australian puolustusvoimien ja muiden VBS1:tä käyttävien sotilasasiakkaiden kanssa.

## Yleistä
VBS2 mahdollistaa realistisien taistelutilanteiden harjoittelemisen sekä maalla, ilmassa että vedessä. Kouluttaja voi luoda simulaattorissa koulutuksen puitteissa lähes minkälaisen tahansa skenaarion. VBS 2 mahdollistaa koulutettavien sotilaiden reaaliaikaisen seuraamisen ja kouluttaja pystyy antamaan komentoja ja muokkaamaan taistelutilanteita kesken operaation tuoden esimerkiksi vihollisen vahvistuksia taistelukentälle. VBS2 on suunniteltu käytettäväksi ammattilaiskäyttöön ja sitä pyrittiin kehittämään käyttäjien toiveiden mukaan.

VBS:n valttikortti muihin sotasimulaattoreihin verrattuna on *After Action Review* eli AAR. Sen avulla kouluttaja voi toistaa juuri harjoitellun tilanteen, näyttää missä tehtiin virheitä tai onnistuttiin ja samalla nopeasti aloittaa harjoituksen uudestaan. Verrattuna maastoharjoitukseen, jossa siirtyminen vie huomattavasti aikaa, virtuaalikoulutus on nopeampi ja selkeämpi tapa opettaa taistelutilanteita ja -taktiikoita.

## Teknologia
VBS 2 perustuu Bohemia Interactiven kehittämään Real Virtuality 3 -pelimoottoriin. Moottori mahdollistaa jopa 10&nbsp;000 neliökilometrin kokoisten karttojen luomisen ja niiden elävöittämiseen miljoonilla VMAP-datasta tulleilla tiedoilla. Karttaan voidaan myös laittaa satelliittikuvista saadut tarkat laserkeilausdatat pinnanmuotojen muodostamiseksi ja pintatekstuureiksi.

Kun kartta on saatu VBS2:seen, simulaattori muodostaa realistisen simulaation oikeasta maailmasta, luoden esimerkiksi tuulen mukaan liikkuvia puita ja heinää, maaston epätasaisuuksia, eläimistöä, varjoja, dynaamisen valaistuksen, sään sekä yön ja päivän vaihtelun.

## VBS2:n asiakkaat
*Australian puolustusvoimat
*Alankomaiden kuninkaallinen armeija
*Kanadan puolustusvoimat
*Naton jäsenet
*Parallel & Distributed Computing Center, Nanyang Technological University
*Ranskan armeija
*Singaporen armeija
*Suomen puolustusvoimat
*Uuden-Seelannin puolustusvoimat
*Yhdistyneen kuningaskunnan puolustusministeriö Also released as JCOVE Lite with UK units and distributed as a recruitment tool.
*Yhdysvaltain maavoimat
*Yhdysvaltain merijalkaväki
*Yhdysvaltain salainen palvelu
*West Point

## Kehittäjät
VBS2 on Bohemia Interactive Studios (BI) -peliyhtiön tytäryhtiö Bohemia Interactive Australian kehittämä. Versiosta 1.40 lähtien sotasimulaattoria on kehittänyt Bohemia Interactive Studiosista erillinen yhtiö Bohemia Interactive Simulations, jolla ei ole tekemistä simulaattorin aiemman kehittäjän kanssa.

## Katso myös
*Armed Assault
*ArmA 2
*Arma 3

## Lähteet

## Aiheesta muualla
* Official VBS2 website
* Virtual Battlespace 2 Technology Trailer 
* BBC news article, about its use to train troops in Iraq and Afghanistan
Siegfried Purner

**Siegfried Purner** (16. helmikuuta 1915 – 3. helmikuuta 1944) oli itävaltalainen käsipalloilija sekä olympiamitalisti.

Purner kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kaksi ottelua, mutta ei tehnyt maaleja.

## Lähteet
* Profiili sports-reference.comissa  *archive.org*
Walter Reisp

**Walter Johann Adolf Reisp** (5. marraskuuta 1910 – 5. joulukuuta 1993) oli itävaltalainen käsipalloilija ja olympiamitalisti.

Reisp kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kaksi ottelua.

## Lähteet
* Profiili sports-reference.comissa  

### Viitteet
Alfred Schmalzer

**Alfred Schmalzer** (28. lokakuuta 1912 – 21. tammikuuta 1944) oli itävaltalainen käsipalloilija sekä olympiamitalisti.

Schmalzer kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kolme ottelua, mukaan lukien finaalin.

## Lähteet
* Profiili sports-reference.comissa
Ludwig Schuberth

**Ludwig Schuberth** (24. heinäkuuta 1911 – 30. syyskuuta 1989) oli itävaltalainen käsipalloilija sekä olympiamitalisti.

Schuberth kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kaksi ottelua.

## Lähteet
* Profiili sports-reference.comissa
Nutid

**Nutid** oli Helsingissä vuosina 1895–1915 ja 1917 ilmestynyt ruotsinkielinen aikakauslehti.

*Nutid, Tidskrift för sammhällsfrågor och hemmets intressen* perustettiin Naisasialiitto Unionin äänenkannattajaksi. Se jatkoi edellisenä vuonna lakanneen *[[Hemmet och Samhället]]* -lehden työtä. Suomenkielisten jäsenten erottua vuonna 1906 *Nutid* jäi puhtaasti ruotsinkielisten naisasianaisten lehdeksi. Se keskittyi seuraamaan naisten yhteiskunnallisen osallistumisen ajankohtaisia kysymyksiä: äänioikeusasiaa ja muun lainsäädännön kehitystä, edistysaskelia koulutuksessa ja työelämässä, ajan tapahtumia ja uutta kirjallisuutta. Kerran kuukaudessa ilmestyneen lehden toimittajina työskentelivät Helena Westermarck (1895–1897, 1911, 1917), Adelaïde Ehrnrooth (1898–1899), Maikki Friberg (1900), Annie Furuhjelm (1900–1908), Fanny Hult (1900–1908), Jenny af Forselles (1900–1915) ja Dagmar Neovius (1909–1915, 1917).

*Nutid* lakkasi kannattamattomana vuonna 1915, mutta ilmestyi jälleen vuonna 1917. Vuonna 1916 sen tilalla julkaistiin *[[Samtid]]*-nimistä kuukausilehteä. Vuonna 1919 niiden jatkajaksi perustettiin Svenska Kvinnoförbundetin *[[Astra (lehti)|Astra]]*.

## Lähteet

## Aiheesta muualla
* ''Nutid'' digitoituna kansalliskirjastossa
Pentti Kaartinen

**Pentti Kaartinen** (19. elokuuta 1927 Lappeenranta – 15. huhtikuuta 2016 Helsinki) oli suomalainen laulaja ja lauluntekijä.

Kaartinen asui lapsuutensa ja nuoruutensa Inkeroisissa. Isä oli kiertävä kauppias, ja Kaartinen itsekin teki leipätyönsä pääosin kaupankäynnin parissa ja perusti Helsinkiin lihakauppoja.

Kaartisen tekemistä kappaleista on ensimmäisenä levytetty ”Auton apumies”, jonka hän esitti Linnanmäellä voittamassaan uusien esiintyvien kykyjen kilpailussa 1950. Hänellä oli elokuvarooleja elokuvissa *[[Kesäyön lapset]]* ja *[[Kaunis Kaarina]]*. Reino Helismaahan hän tutustui 1954, kun tämä esiintyi vaalikiertueella Hesperianpuistossa, ja he esiintyivät sittemmin yhdessä. Yhteistyön tuloksena syntyi myös levytyksiä ja televisiomainoksia. Kaartinen teki tekstit yhteensä 30 levypuoleen, ja osa oli myös hänen sävellyksiään. Hänen menestynein kappaleensa oli humppaiskelmä ”Lähde Lappiin”, jonka hän teki 1970-luvulla.

Kaartinen kirjoitti salanimellä Olavi Karela kirjan *Autolla ”Kanarian saarille” eli Rattijuopon päiväkirja* (Tammi 1960). Irwin Goodman teki myöhemmin samannimisen kappaleen.

## Lähteet
Rolf Fäs

**Rolf Fäs** (18. lokakuuta 1916 – 24. lokakuuta 1983) oli sveitsiläinen käsipalloilija sekä olympiamitalisti. Fäs kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kaikki viisi ottelua.

## Lähteet
Willy Gysi

**Willy Gysi** (9. tammikuuta 1918 – ?) oli sveitsiläinen käsipalloilija sekä olympiamitalisti.

Gysi kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kaksi ottelua joukkueen maalivahtina.

## Lähteet
* Profiili sports-reference.comissa
Willy Hufschmid

**Willy Hufschmid** (9. lokakuuta 1918 – 12. joulukuuta 1996) oli sveitsiläinen käsipalloilija sekä olympiamitalisti.

Hufschmid kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa kolme ottelua.

## Lähteet
Willy Schäfer

**Willy Schäfer** (30. huhtikuuta 1913 – 16. lokakuuta 1980) oli sveitsiläinen käsipalloilija sekä olympiamitalisti.

Schäfer kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa yhden ottelun.

## Lähteet
* Profiili sports-reference.comissa
Edy Schmid

**Eduard ”Edy” Schmid** (3. toukokuuta 1911 – 25. syyskuuta 2000) oli sveitsiläinen käsipalloilija sekä olympiamitalisti.

Schmid kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa maalivahtina kolme ottelua voittaen niistä yhden.

## Lähteet
* Profiili sports-reference.comissa
Niko Peltokangas

**Niko Peltokangas** (s. 28. helmikuuta 1983 Oulu) on toimittaja, poliitikko ja ammattiyhdistystoimija.

Peltokangas on SAK:hon kuuluvan Yleisen Lehtimiesliiton puheenjohtaja ja toimi aiemmin Kulttuuri-, mielipide- ja tiedelehti liitto Kultti ry:n hallituksen jäsenenä. Hän työskentelee Opiskelijoiden Liikuntaliiton pääsihteerinä. Aiemmin hän työskenteli Kansan Tahdon toimittajana, Liberon päätoimittajana ja Vasemmistonuorten tiedottajana sekä kirjoitti journalismin joukkorahoituspalvelu Rapportiin. 

Peltokangas toimi Raahen kaupunginvaltuustossa kaudella 2012–2017 ja kaupunginhallituksessa tammikuusta 2015 kesäkuuhun 2017. Kuntavaaleissa 2017 hänet valittiin varavaltuutetuksi. Peltokangas toimi vuosina 2016–2017 Pohjois-Pohjanmaan Vasemmiston varapuheenjohtajana. Vasemmistoliiton puoluevaltuuston jäsen hän oli vuosina 2013–2019. Vuoden 2016 puoluekokouksessa hän oli ehdolla Vasemmistoliiton puoluesihteeriksi, mutta jäi ensimmäisellä äänestyskierrokselle kolmanneksi 55 äänellä. Puoluesihteeriksi valittiin Joonas Leppänen.

Peltokangas työskenteli kansanedustaja Katja Hännisen avustajana, kun tämä nousi eduskuntaan europarlamenttiin valitun Merja Kyllösen tilalle kesällä 2014.

Opiskeluaikanaan Peltokangas toimi Oulun ammattikorkeakoulun opiskelijakunnan hallituksen (2005–2006) ja edustajiston (2004 ja 2007) puheenjohtajana, Osakolaisen päätoimittajana (2008–2009) sekä ammattikorkeakoulun hallituksen jäsenenä (2005–2006) ja varajäsenenä (2007–2008). Hän on julkaissut kaksi runokokoelmaa, *Rintani Rossi – Runoja tähän asti* (BoD 2009) ja *Kasvatin sormen kasvoihini – runoja luopumisesta* (Mediapinta 2017). Koulutukseltaan Peltokangas on medianomi (ylempi AMK) ja liiketalouden tradenomi.

Peltokangas on taustaltaan Jehovan todistaja mutta eronnut lahkosta aikuisiällä. Hän on kertonut taustastaan julkisuudessa esimerkiksi Ylellä esitetyssä Uhrit-dokumentissa. 

## Lähteet

## Aiheesta muualla
Niko Peltokankaan kotisivut
Robert Studer

**Robert Studer** (17. helmikuuta 1912 – ?) oli sveitsiläinen käsipalloilija sekä olympiamitalisti.

Studer kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa neljä ottelua.

## Lähteet
*
Help You Fly

**Help You Fly** () on valkovenäläislaulaja Ivanin kappale, jolla hän edusti Valko-Venäjää . Kappaleen on säveltänyt Viktor Drobyš, ja sanoituksen ovat tehneet Timofei Leontiev, Mary Susane Applegate ja Ivan itse.

Kappale kilpaili Eurovision laulukilpailun toisessa semifinaalissa, jossa se sai 84 pistettä, jäi sijalle 12 eikä päässyt finaaliin.

## Lähteet
Trás-os-Montesin murre

**Trás-os-Montesin murre** () on portugalin kielen murre, jota puhutaan Trás-os-Montesin provinssissa Portugalin koillisosissa. Saman provinssin alueella puhutaan myös mirandeesia, joka on oma kielensä eikä portugalin murre.